— Сапраўды, у камісію ўваходзілі асобы з прыстойным літаратурна-перакладчыцкім вопытам, якія лічылі за лепшае весці працу самастойна, здзяйсняць пераклад аўтарскі, а не калектыўны. Зразумела, што сваімі “творчымі знаходкамі” яны даражылі і паступацца не хацелі; таму праца — “саборная” па задуме! — пачала стопарыцца. Не дапамагалі і навукова-творчыя семінары, “круглыя сталы”. Праўда, Евангелле ад Матфея было-такі перакладзена і выдадзена ў 1991 годзе. Аднак той калектыў, пра які мы пачалі гаворку, урэшце распаўся.